
Narvas Võidu tn 15 hoones asuvate mitteeluruumide
üürilepingu pikendamine OÜ-le KADASTIKU APTEEK
1. ASJAOLUD JA MENETLUSE KÄIK

Narvas Võidu tn 15 elamus asuvad mitteeluruumid M5 ja M6 üldpindalaga 333,2 m2.

Nimetatud ruumid on kasutusse antud OÜ-le KADASTIKU APTEEK, registrikood 10176088, 01.01.1999 üürilepingu nr 2/14 (edaspidi ka üürileping) alusel tähtajaga 31.12.2010.a ning sotsiaalobjektina välja arvatud mitteeluruumide erastamise nimekirjast.

Narva Linnavalitsuse Linnavara- ja majandusametile laekus 24.09.2008 Korteriühistu Võidu 15, registrikood 80183233, juhatuselt kiri, milles teatatakse korteriühistu üldkoosolekul vastuvõetud otsusest teostada elamu katuse, keldri eeskodade, vihmaveetorude ja rennide remont üldsummas 808,5 tuh krooni.

Eelnimetatud remonditöödeks võttis korteriühistu Danske Bank AS-lt laenu üldsummas 930,0 tuh krooni15 aastaks. 

KÜ Võidu 15 juhatus palub osaleda Narva linnal mitteeluruumide omanikuna remondiks võetud laenu kustutamises, mille osalusmäär moodustab 8,12% ehk 75 539 krooni.

Linnavara- ja majandusamet pöördus OÜ KADASTIKU APTEEK juhatuse poole ettepanekuga osaleda laenu kustutamises.

OÜ KADASTIKU APTEEK juhataja Marina Kurbatova on nõus võtma OÜ-le KADASTIKU APTEEK kohustuse osaleda laenu tagasimaksmises tingimusel, et Narva linn pikendab üürilepingu tähtaega 15 aastaks ning kehtestab üürilepingu kehtivusajaks üüritasu praegusel tasemel suuruses 8 304,60 krooni.
OÜ KADASTIKU APTEEK omalt poolt valmis tagama üürilepingu kehtivusajal linnavara säilivuse ja normaalse seisukorra. 

Avaldaja arvates seisneb linna huvi antud juhul nende ettevõtete toetamises, kes osalevad linnavara korrashoius ja seisundi parendamises.
OÜ KADASTIKU APTEEK avaldust arutati Narva Linnavalitsuse linnavarakomisjoni istungil 29.10.2008. a (protokoll nr 12) ning otsustati:
1. Pikendada OÜ-le KADASTIKU APTEEK, registrikood 10176088, Narvas Võidu tn 15 elamus asuvate mitteeluruumide M5 ja M6 üldpindalaga 333,2 m2 01.01.1999 üürilepingut nr 2/14 kuni 30.11.2023. a tingimusel, et OÜ KADASTIKU APTEEK osaleb ülalnimetatud elamu remonditööde rahastamises.
2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005.a määruse nr 14/52 “Linnavara kasutusse andmise korra” (edaspidi Kord) punkti 60 kohaselt kasutusse andja ja kasutaja eelneval kokkuleppel võib kasutuslepingut pikendada ainult sellise kasutajaga, kes on nõuetekohaselt täitnud kasutuslepingu tingimusi juhul, kui lepingu kehtivusaja jooksul ei teki linnal vajadust kasutada kasutusse antud vara avalikel eesmärkidel (p. 60.1); kui on ilmne, et vara kasutamisest muul viisil ei nähtu linnale olulise kasumi saamist (p.60.2); kasutaja on kavandanud investeerida kasutatavasse varasse remondi teostamise või vara renoveerimise teel. Lõplik otsustus kasutuslepingu pikendamise kohta võetakse vastu tähtajalise lepingu sõlmimisel Korra punkti 5 sätestatud juhtudel. 
Korra punktide 5.1, 5.1.2 kohaselt otsuse kinnisasjade kasutusse andmise kohta võtab vastu linnavalitsus juhul, kui kinnisasi antakse kasutusse tähtajaga 1 (üks) aasta või rohkem, kuid mitte kauemaks  kui 25 (kakskümmend viis) aastat. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga.

Seega, linnavalitsus võib otsustada eelnimetatud üürilepingu pikendamise 15 aastaks.
3. OTSUS

3.1. Lubada Narva Linnavalitsuse Linnavara- ja majandusametil pikendada Osaühingule KADASTIKU APTEEK, registrikood 10176088, Narvas Võidu tn 15 elamus asuvate mitteeluruumide M5 ja M6 üldpindalaga 333,2 m2 01.01.1999 üürilepingut nr 2/14 kuni 30.11.2023. a tingimusel, et OÜ KADASTIKU APTEEK osaleb Korteriühistule Võidu tn 15 Narvas Võidu tn 15 asuva elamu remonditööde eest tasumises Korteriühistu Võidu tn 15 poolt kindlaksmääratud graafiku järgi.
3.2. Linnavara- ja majandusametil teha 01.01.1999 üürilepingu nr 2/14 vastav muudatus vastavalt käesoleva korralduse punktis 3.1 nimetatud tingimustele.
4. RAKENDUSSÄTTED

4.1. Narva Linnavara- ja majandusametil teha korraldus teatavaks                                 Osaühingule KADASTIKU APTEEK. 

4.2. Korraldus jõustub seadusega sätestatud korras.

4.3. Käesolev korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

